wickkiey/tamil-wikipedia-chunked huggingface dataset:
# கருப்பரான மோசே

## மனமாற்றமும் துறவு வாழ்வும்

ஒரு சமயம், கொள்ளை நடத்த சென்ற இடத்தில் ஒரு நாய் குரைத்ததால் மோசே தனது திட்டத்தினை நிரைவேற்ற இயலவில்லை. அதனால் அவர் அதன் உரிமையாளர் மீது பழிவாங்கும் நோக்கோடு அவரது வீட்டினை கொள்ளை இட மீண்டும் முயன்றார். நாய் மீண்டும் தடுக்கவே, தனது கோவத்தை தனிக்க தனது ஆடுகளில் சிலவற்றை கொன்றார். ஒருமுறை உள்ளூர் அதிகாரிகளிடமிருந்து தப்பிக்கும் முயற்சியாக அலெக்சாந்திரியாவுக்கருகே இருந்த ஸ்கேடீஸ் என்னும் பாலைவனத்தில் வாழ்ந்துவந்த துறவிகளிடம் அடைக்களம் புகுந்தார். அங்கு இருந்த துறவியரின் அர்ப்பண வாழ்வு, அவர்களின் அமைதி மற்றும் மனநிறைவு ஆகியவை மோசேவை ஆழமாக தாக்கியது. அதன் விளைவாக அவர் விரைவில் தனது பழைய வாழ்க்கையினை கைவிட்டு, ஒரு கிறிஸ்துவராக திருமுழுக்கு பெற்று, அத்துறவியர்களின் குழுவில் ஒரு துறவியாக இணைந்தார்.  
துறவு வாழ்வு இவருக்க முதலில் கடினமாகவே அமைந்தது. இவரின் முரட்டு குனம் இவரை அடிக்கடி மனம் தளர வைத்தது. எனினும் தொடர்ந்து தனது ஆன்மீக வாழ்வில் முன்னேரி பல கடும் தவ முயற்சிகளில் ஈடுபட்டார். பின்னாட்களில் இவர் வட ஆப்ரிக்காவின் மேற்கு பாலைவனத்தில் இருந்த வனவாசிகளுக்கு ஆன்மீக தலைவரானார். அப்போது இவர் ஒரு குருவாக திருநிலைப்படுத்தப்பட்டார்.
# கருப்பரான மோசே

## இறப்பு

இவருக்கு 75 வயதானபோது, கி.பி. 405இல், பெர்பர்களின் ஒரு குழு மடத்தினை தாக்கி அதனை சூறையாட திட்டமிட்டிருப்பதாக இவருக்கு செய்தி வந்தது. இம்மடத்தில் இருந்த பிற துறவிகள் அவர்களை எதிர்த்து போராட விரும்பினாலும், இவர் அதற்கு அனுமதி வழங்கவில்லை. அம்மடத்தில் இருந்த ஏழு துறவிகளைத்தவிர மற்ற எல்லோரையும் பாதுகாப்பான இடத்திற்கு அனுப்பிவிட்டு படையெடுப்பாளர்களை கைவிரித்து வரவேற்றார். இவரும் இவருடன் மடத்தில் இருந்த எழுவரும் அப்படையெடுப்பாளர்களால் ஜூலை 1 அன்று கொல்லப்பட்டனர். இவர் ஒரு மறைசாட்சியாக கருதப்படுகின்றார்.
# ஏ. ஆர். மேனன்

**ஏ. ஆர். மேனன்** (A. R. Menon) (1886-1960) இந்தியாவின் கேரளா மாநிலத்தைச் சார்ந்தவர். காங்கிரஸ் கட்சியைச் சார்ந்த அரசியல்வாதி இவர். கேரளாவின் முதல் சுகாதாரத் துறை அமைச்சராகப் பணிபுரிந்தார்.
# ஏ. ஆர். மேனன்

## வாழ்க்கை வரலாறு

1886 ஆம் ஆண்டு ஏப்ரல் மாதம் 6 ஆம் தியதி பிறந்தார். சென்னைப் பல்கலைக் கழகத்தில் மருத்துவம் படித்து மருத்துவராக ஆனாலும் பொதுச் சேவையில் அதிக அளவு ஈடுபட்டார். கொச்சி பகுதியின் சட்டமன்ற உறுப்பினராகத் தேர்தெடுக்கப்பட்டார். பின்னர் திருவாங்கூர் மற்றும் கொச்சி இரண்டும் இணைந்ததும் சட்டமன்ற உறுப்பினராக 1954 முதல் 1956 வரை பணிபுரிந்தார். இவர் திருச்சூர் நகராட்சியின் தலைவராக 14 ஆண்டுகள் செயல்பட்டார். மேலும் பாலக்காடு நகராட்சியின் தலைவராக இரண்டு முறை தெர்ந்தெடுக்கப்பட்டார். சென்னை பல்கலைக்கழகத்தின் (Madras University Senate) செனட் உறுப்பினர் பதவியையும் வகித்திருந்தார். திருச்சூர் தொகுதியில் சுயேட்சையாகப் போட்டியிட்டு வெற்றி பெற்று 05.04.1957 முதல் 31.07.1959 வரை நம்பூதிரிப்பாட் அமைச்சரவையில் சுகாதாரத் துறை அமைச்சராகப் பணிபுரிந்தார். தனது 74 ஆவது வயதில் 09.10.1960 அன்று மரணமடைந்தார்.
அவருக்கு கேரள சட்டமன்றம் 10.10.1960 அன்று அஞ்சலி செலுத்தியது.
# அரசு நூலகத்தில் உள்ள கிழக்கத்திய சுவடிகளின் நூற்பட்டியல் (ஆங்கில நூல்)

**அரசு நூலகத்தில் உள்ள கிழக்கத்திய சுவடிகளின் நூற்பட்டியல்** (A Catalog Raisonne of Oriental Manuscripts in the Government Library) என்பது 19 ஆம் நூற்றாண்டில் நடுப்பகுதியில் வெளியிடப்பட்ட ஒரு நூல் பட்டியல் ஆகும். இது சென்னையில் அமைந்திருத்த புனித ஜார்ஜ் கோட்டை நூலகத்தில் இருந்த சுவடிகளைப் பற்றிய விபரங்களைத் தொகுத்து மூன்று தொகுதிகளாக வெளியிடப்பட்டுளது. இதை வில்லியம் ரெய்லர் தொகுத்துள்ளார். இதன் முதல் தொகுதி 1857 ஆம் ஆண்டிலும், இரண்டாம் தொகுதி 1860 ஆம் ஆண்டிலும் மூன்றாம் தொகுதி 1862 ஆம் ஆண்டிலும் வெளிவந்தன.  
இது தென்னிந்திய மொழிகளில் இருந்த பல பல்துறை நூல்களைப் பற்றிய விபரங்களைத் தருகிறது. குறிப்பாக பல அரிய பல்துறைத் தமிழ் நூல்களைப் பற்றிய விபரங்களை இது விரிவாகத் தருகிறது.  
இந்த நூல் இணைய ஆவணகத்தில் எண்ணிமப்படுத்தப்பட்டு ஆவணப்படுத்தப்பட்டுள்ளது.
# இந்தியக் காப்பி விடுதி

வின் திருவனந்தபுரத்தின் தம்பானூர் பகுதியில் அமைந்துள்ள இந்தியக் காப்பி விடுதி ]]  
**இந்தியக் காப்பி விடுதி** (Indian Coffee House) என்பது இந்தியாவின் பல பகுதிகளிலும் அமைந்திருக்கும் உணவு விடுதி ஆகும். இது தொழிலாளர்களின் கூட்டுறவு அமைப்பால் நடத்தப்படுகிறது. இந்தியா முழுவதும் கிட்டத்தட்ட 400 கிளைகளுடன் இயங்கி வருகிறது.
# இந்தியக் காப்பி விடுதி

## வரலாறு

இந்தியக் காப்பி விடுதியின் தொடர் நிறுவனங்கள் 1936 ஆம் ஆண்டு காப்பி செஸ் குழுவால் (Coffee Cess Committee) ஆரம்பிக்கப்பட்டது. இதன் முதல் நிறுவனம் மும்பையில் திறக்கப்பட்டது. 1950-ல் இந்தியா முழுமைக்கும் கிட்டத்தட்ட 50 கிளைகள் இயங்கிக் கொண்டிருந்தன. சில கொள்கை மாற்றங்களால் 1950 களின் மத்தியில் இந்நிறுவனம் தனது காப்பி விடுதிகள் அனைத்தையும் மூடும் முடிவை எடுத்தது. ஆனால் கம்யூனிஸ்ட் தலைவர் ஏ. கே. கோபாலனின் தலைமையில் தொழிலாளர்கள் இந்நிறுவனத்தை தங்கள் வசம் ஒப்படைக்கக் கோரி போராட்டம் நடத்தி அதில் வெற்றியும் பெற்றனர். பின்னர் இத்தொழிலாளர்கள் இணைந்து *இந்தியத் காப்பித் தொழிலாளர்கள் கூட்டுறவு* என்ற அமைப்பைத் தொடங்கினர். பின்னர் இந்தியக் காப்பி விடுதி என பெயர் மாற்றம் செய்யப்பட்டது. இதன் கூட்டுறவு அமைப்பு பெங்களூரில் 1957 ஆம் ஆண்டு ஆகஸ்டு மாதம் 19-ம் தியதி தொடங்கப்பட்டது.
# காலின் மெக்கன்சியின் கிழக்கத்திய சுவடிகள் விபரப்பட்டியல் (ஆங்கில நூல்)

**காலின் மெக்கன்சியின் கிழக்கத்திய சுவடிகளினதும் பிற ஆவணங்களினதும் விபரப்பட்டியல்** (Mackenzie Collection: A Descriptive Catalogue of the Oriental Manuscripts and Other Articles ) என்பது 1828 ஆம் ஆண்டு வெளிவந்த ஒரு விபரப்பட்டியல் ஆகும். இது பல தென்னிந்திய மற்றும் பிற மொழிகளில் இருந்த சுவடிகள் பற்றிய விபரங்களைத் தருகிறது. இவற்றுள் தமிழ்ச் சுவடிகளே பெரும்பான்மை. தமிழ்ச் சுவடிகளே பெரும்பான்மையாகக் கிடைத்துள்ளன என்று ஆசிரியர் குறிப்பிட்டுள்ளார். மேலும் மொழிகள் பற்றிய சுருக்கமான விபரிப்பையும் இந்த நூல் தருகின்றது. இந்த ஆசிரியர்களின் விபரிப்பில் அன்றைய கால இனவாதக் கருத்துத் தொனிகள் காணப்படுகின்றன.  
இந்த நூல் இரண்டு தொகுதிகளைக் கொண்டது. இதனை இணைய ஆவணகத்தில் படிக்கலாம், தரவிறக்கலாம்.
# ஏ. கே. கோபாலன்

**ஏ. கே. கோபாலன்** (A. K. Gopalan அல்லது AKG) இந்தியாவின் கேரளா மாநிலத்தின் கண்ணூர் மாவட்டத்தைச் சார்ந்தவர். இவர் இந்திய நாடாளுமன்றத்தின் முதல் அலுவல்சாராத எதிர்க்கட்சி தலைவராவார். இவர் இந்திய கம்யூனிஸ்ட் கட்சியின் தலைவர்.
# ஏ. கே. கோபாலன்

## வாழ்க்கை வரலாறு

அக்டோபர் மாதம் 1ஆம் தியதி 1904 ஆம் ஆண்டு பேரலாசேரி எனும் வடகேரள ஊரில் பிறந்தார். கல்வியை தெல்லிசேரி எனும் ஊரில் கற்றார். கற்கும் போது தான் ஒரு ஆசிரியராக வரவேண்டும் என விரும்பினார். காந்தி இந்தியச் சுதந்திரப் போராட்டம் வலுப்பெற்ற போது, கோபாலனும் அவ்வியக்கத்தின் கிலாபாத் இயக்கத்தில் பங்கு பெற்றார். அதன் பின் முழுநேர மக்கள் பணி மற்றும் அரசியலில் ஈடுபட ஆரம்பித்தார். பின்னர் சிறைத்தண்டனை பெற்றார். சுதந்திரத்திற்குப் பின் இந்திய நாடாளுமன்றத்தின் முதல் எதிர்க்கட்சி தலைவராக பதவி வகித்தார். தனது 72 வது வயதில் மார்ச் மாதம் 22 ஆம் நாள் 1977-ல் மரணமடைந்தார்.
# ஏ. கே. கோபாலன்

## இந்திய தேசியக் காங்கிரஸ்

1927 ஆம் ஆண்டு இவர் தன்னை இந்திய தேசியக் காங்கிரஸ் கட்சியில் இணைத்துக் கொண்டார். கட்சியின் சார்பில் நடைபெற்ற கதர் இயக்கம் மற்றும் அரிஜன முன்னேற்றத்தில் பெரும் பங்கு ஆற்றினார். உப்பு சத்தியாகிரகத்தில் ஈடுபட்டதற்காக 1930 சிறையில் அடைக்கப்பட்டார்.
சிறையில் இருந்தபோது கம்யூனிஸ்ட் கட்சியின் கொள்கைகளால் ஈர்க்கப்பட்டார். 1937-ல் மலபார் பகுதியிலிருந்து சென்னைக்கு உண்ணாவிரத நடைபயணத்தைத் தொடங்கினார். இந்தியக் காப்பி விடுதியின் தொழிலாளர் போராட்டம் இவரது தலைமையில் நடந்தது.
# ஏ. கே. கோபாலன்

## திருமண வாழ்க்கை

கோபாலன் மார்க்சியக் கட்சியைச் சேர்ந்த *சுசீலா*வை மணந்தார். இவருக்கு *லைலா* என்று ஒரு மகள் உண்டு. காசர்கோடு நாடாளுமன்ற உறுப்பினர் கருணாகரன் லைலாவை மணம் முடித்தவகையில் இவரது மருமகன் ஆவார்.
# சிறுகுறிஞ்சா

**சிறுகுறிஞ்சா** அல்லது **கோகிலம்** (*Gymnema sylvestre*) என்பது தென், மத்திய இந்தியா மற்றும் இலங்கையின் வெப்பமண்டலக் காடுகளை தாயகமாகக் கொண்ட மூலிகைச் செடி. இதன் இலைகளை அசைபோட்டால் இனிப்புச் சுவையை குறைத்துவிடும். இதற்கான காரணம் அதிலுள்ள ஜிம்னேமிக் அமிலமாகும். இது கிட்டத்தட்ட இரண்டாயிரம் வருடங்களாக நீரிழிவு நோய்க்கு பரிகாரமளிக்கும் மூலிகையாகப் பாவிக்கப்பட்டு வருகின்றது. ஆயினும், போதியளவு அறிவியல் ஆதாரங்கள் இதனை நிரூபிக்கவில்லை.
# வயலை

சங்க காலத்தில் வயலைக்கொடி வீட்டுத் தோட்டத்தில் வளர்க்கப்பட்டது. அதன் கொடி சிவப்பாக இருக்கும். அக்கால மகளிர் தனக்குத் தழையாடை செய்துகொள்ள இதனைப் பயன்படுத்தினர். (இக்காலத்தில் இதனைப் பசலைக்கொடி என்னும் பெயரால் வழங்கிவருகின்றனர். அத்துடன் சமைத்துண்ணும் கீரையாகப் பயன்படுத்துகின்றனர்.)
# வயலை

## வயலைக்கொடி பற்றிச் சங்க இலக்கியம் தரும் செய்திகள்

சங்க காலத்தில் வயலைக்கொடி வீட்டுத் தோட்டத்தில் வளர்க்கப்பட்டது. அதன் கொடி சிவப்பாக இருக்கும். அக்கால மகளிர் தனக்குத் தழையாடை செய்துகொள்ள இதனைப் பயன்படுத்தினர்.  
வீட்டு-மரத்தில் படர்ந்திருந்த வயலையையும், ஆம்பல் பூவையும் சேர்த்துத் தொடுத்து அவள் தனக்குத் தழையாடை தைத்துக்கொண்டாள்.  
வயலைச் செங்கொடிப் பிணையல் தைத்துச் சங்க கால மகளிர் உடுத்தித் தம்மை அழகுபடுத்திக்கொண்டனர்.  
வீட்டில் வளர்ந்திருந்த வயலைக் கொடியைக் கன்று போட்டிருந்த பசு தின்றது என்று அதனை ஓட்ட மனமில்லாமல், விளையாடிக்கொண்டிருந்த பந்தை நிலத்திலே எறிந்துவிட்டு, தனக்குத் தாய்மார் கொடுத்த பாலையும் வாங்கி உண்ணாமல் ஒரு பெண் தன் வயிற்றில் அடித்துக்கொண்டாள்  
வயலைக்குப் பந்தல் போட்டிருந்தனர்  
வயலைக்கொடி வேலியிலும் படர்ந்திருக்கும்.  
வீட்டுத் தோட்டத்தில் நட்டு வளர்த்த வயலைக்கொடி அங்கு வளர்ந்திருந்த பேக்கரும்பைச் சுற்றிக்கொண்டு படர்ந்ததாம்.  
வயலைச் செங்கொடியை நண்டு அறுக்கும்  
வயலை வளர்த்த அவள் தன் காதலனுடன் ஓடிப்போய்விட்டதால் வயலை வாடிவிட்டது.  
வளர்த்த வயலைக்கொடி வாடினும் பரவாயில்லை. அவள் தன் காதலனுடன் மகிழ்ந்து வாழட்டும் என்கிறாள் அவளது தோழி  
வயலையானது தன்னைத் தழையாடைக்குப் பறிக்கவில்லையே என வாடிக் கிடந்ததாம்  
வாடிய வயலைக்கொடி போல் பார்ப்பான் ஒருவனின் மருங்குல் (அடிவயிறு) இருந்ததாம்
# தொகைநூல்

பலரால் பாடப்பட்ட பாடல்களோ, நூல்களோ ஒரே தலைப்புப் பெயரின் கீழ் தொகுக்கப்பட்டுப் தரப்படும்போது அவை **தொகைநூல்கள்** எனப்படுகின்றன. இத் தொடரில் தொகை என்னும் சொல் 'கூட்டுத்தொகை', 'பெருக்குத்தொகை' என்பனவற்றில் கொள்ளப்படும் பொருள் பாங்கினது. இரண்டு சொற்கள் ஒரு சொல்லாகத் தொகுக்கப்பட்டிருக்கும் தொடரை வேற்றுமைத்தொகை, வினைத்தொகை, பண்புத்தொகை, உம்மைத்தொகை, உவமைத்தொகை, அன்மொழித்தொகை என்றெல்லாம் தொகைநிலைத் தொடராகக் குறிப்பிடுவது போன்றது இவ் வழக்கு. தொல்காப்பியம் தொகைச்சொல் , தொகைநிலை , தொகைமொழி , தொகைமொழிநிலை என்னும் தொடர்களால் இதனைக் குறிப்பிடுகிறது. தொகை என்னும் சொல் திருக்குறளிலும் இப் பொருளில் கையாளப்பட்டுள்ளது.
# தொகைநூல்

## தமிழ் தொகைநூல்கள்

- எட்டுத்தொகை
- பத்துப்பாட்டு
- பதினெண் கீழ்க்கணக்கு
- ஐம்பெருங் காப்பியங்கள்
- ஐஞ்சிறு காப்பியங்கள்
- திருமுறை
- நாலாயிர திவ்வியப் பிரபந்தம்
- சைவ சித்தாந்த சாத்திரங்கள்
# துண்டுவாரி நேரியல் சார்பு

கணிதத்தில், **துண்டுவாரி நேரியல் சார்பு** (*piecewise linear function*) என்பது நேர்கோட்டுப் பகுதிகளைக் கொண்டதொரு சார்பாகும். இச் சார்பு ஒரு துண்டுவாரிச் சார்பு. இதன் உள் ஆட்களங்களில் (துண்டுகளில்) வரையறுக்கப்பட்ட சார்புகள், கேண்முறைச் சார்புகளாக இருக்கும். இச்சார்பு ஒரு தொடர்ச்சியான சார்பாக இருந்தால் அதன் வரைபடம் ஒரு பல்கோண வளைவரையாகும்.  
துண்டுவாரி நேரியல் சார்புகள் n-பரிமாண யூக்ளியன் வெளிகள், திசையன் வெளிகள், கேண்முறை வெளிகள் மற்றும் துண்டுவாரி பன்மடிகளில் வரையறுக்கப்படலாம். இங்கு நேரியல் என்பது நேரியல் உருமாற்றத்தை மட்டும் குறிக்காமல் பொதுவாக கேண்முறைச் சார்புகளையும் குறிக்கும். ஒன்றுக்கு மேற்பட்ட பரிமாணங்களில் ஒவ்வொரு துண்டின் ஆட்களமும் பல்கோணமாகவோ அல்லது பல்பரப்பாகவோ இருக்க வேண்டும். அப்பொழுதுதான் இச்சார்பின் வரைபடம் பல்கோண அல்லது பல்பரப்புத் துண்டங்களால் ஆனதாக இருக்கும்.  
துண்டுவாரிச் சார்புகளின் முக்கியமான உள்வகைக்களுள் தொடர்ச்சியான துண்டுவாரி நேரியல் சார்புகளும், குவிவு துண்டுவாரி நேரியல் சார்புகளும் அடங்கும்.  
பொதுவாக, ஒவ்வொரு *n* -பரிமாணத் தொடர்ச்சியான துண்டுவாரி நேரியல் சார்பு  
:<math>f : \mathbb{R}^n \to \mathbb{R}</math> க்கும்,  
:<math>\Pi \in \mathcal{P}(\mathcal{P}(\mathbb{R}^{n+1}))</math>  
:<math> f(\vec{x}) = \min_{\Sigma \in \Pi} \max_{(\vec{a},b) \in \Sigma} \vec{a} \cdot \vec{x} + b </math> என்றவாறு உள்ளது.  
<math>f</math> ஒரு குவிவு மற்றும் தொடர்ச்சியான துண்டுவாரி நேரியல் சார்பாக இருந்தால்:  
:<math>\Sigma \in \mathcal{P}(\mathbb{R}^{n+1})</math>  
:<math> f(\vec{x}) = \max_{(\vec{a},b) \in \Sigma} \vec{a} \cdot \vec{x} + b </math> என இருக்கும்.
# துண்டுவாரி நேரியல் சார்பு

## எடுத்துக்காட்டுகள்

:<math>f(x) = \begin{cases}
-x-3 & \text{if }x \leq -3 \\
x+3 & \text{if }-3 < x < 0 \\
-2x+3 & \text{if }0 \leq x < 3 \\
x-6 & \text{if }x \geq 3
\end{cases}</math>  
என வரையறுக்கப்படும் சார்பு, நான்கு துண்டுகளைக் கொண்டுள்ளது. (இச்சார்பின் வரைபடம் படத்தில் காட்டப்பட்டுள்ளது. நேரியல் சார்பின் வரைபடம் ஒரு கோடாக இருக்கும் என்பதால் துண்டுவாரி நேரியல் சார்பின் வரைபடம் கோட்டுத்துண்டுகளையும் கதிர்களையும் கொண்டிருக்கும்.  
துண்டுவாரி நேரியல் சார்புக்கு பிற எடுத்துக்காட்டுக்கள்:
:தனிமதிப்புச் சார்பு, மீப்பெரு முழுஎண் சார்பு,
# துண்டுவாரி நேரியல் சார்பு

## வளைவரைக்குப் பொருத்துதல்

ஒரு வளைவரையைக் கூறெடுத்தும் (sampling) புள்ளிகளுக்கிடையே நேரியலான இடைச்செருகல் (interpolating) மூலமும் அவ் வளைவரைக்கு தோராயப்படுத்தலாம்.
# துண்டுவாரி நேரியல் சார்பு

## தரவிற்குப் பொருத்துதல்

பகுதிகள் ஏற்கனவே அறியப்பட்டவையாக இருந்தால், அவற்றின் மீதான நேரியல் உறவாக்கத்தைத் (linear regression) தனிதனியே காணலாம். எனினும் தொடர்ச்சி இதில் பாதுகாக்கப்படுவதில்லை
.  
பகுதிகள் ஏற்கனவே அறியப்படாதவையாக இருந்தால், உகந்த பிரிக்கும் புள்ளிகளைத் தேர்ந்தெடுப்பதற்கு, வர்க்கங்களின் எச்சக் கூட்டுத்தொகையைப் பயன்படுத்தலாம்.
# நரிவெங்காயம்

**நரிவெங்காயம்** (*Pancratium zeylanicum*, **விசமுள்ளங்கி**/**விசமுள்ளங்கிக் கிழங்கு**) என்பது ஓர் தண்டங்கிழங்கும் இந்தியாவிலும் இந்து சமுத்திர தீவுகளிலும் வளரும் பல்லாண்டு மூலிகைத் தாவரம் ஆகும். இது சிலவேளைகளில் வெதுவெதுப்பு தாவர வளர்ப்பிடங்களில் வளர்க்கப்படுகின்றது. நீரிருக்கும் வரை இது ஓயாமல் விளைச்சல் தரும். இது விதைகள், பக்கக்கிளைகள் என்பவற்றை உற்பத்தி செய்வதனூடாக இனப்பொருக்கம் செய்கின்றது.
# நீல எருக்கு

**நீல எருக்கு** (*Calotropis gigantea*, *Crown flower*) என்பது கம்போடியா, இந்தோனேசியா, மலேசியா, பிலிப்பைன்சு, தாய்லாந்து, இலங்கை, இந்தியா, சீனா ஆகிய நாடுகளைத் தாயகமாகக் கொண்ட *கலோட்ரோபிசு* இனத் தாவரம்.  
இது 4 மீட்டர் வளரும் தாவரம். இதன் பூக்கள் கொத்தாகவும் மிருதுவாகவும், வெள்ளை அல்லது மென் நீல நிறமுடையதாகக் காணப்படும். ஒவ்வொரு பூவும் ஐந்து முனை இதழ்களையும், நடுவிலிருந்து உயர்ந்த சிறிய அழகிய "கிரீடத்தை"யும் கொண்டு மகரந்தக் கேசரத்துடன் காணப்படும். இதன் இலைகள் முட்டை வடிவிலும் இளம் பச்சை நிறத்தில், தண்டில் பால் கொண்டும் காணப்படும்.
# வெள்ளெருக்கு

**வெள்ளெருக்கு** (*Calotropis procera*, *Sodom apple*) என்பது தென் ஆபிரிக்கா, வெப்பமண்டல ஆபிரிக்கா, மேற்கு ஆசியா, தென் ஆசியா ஆகிய இடங்களை தாயகமாகக் கொண்ட பூக்கும் தாவரம். இது பொதுவாக சொதோம் அப்பிள் என எபிரேயத்திலிருந்து மூலத்திலிருந்து அழைக்கப்படும். பச்சை உருண்டைக்காய்கள் பயனற்றவை, ஆயினும் அதன் நஞ்சுத்தன்மையுள்ள பால் சாறு மிகவும் கசப்புமிக்கதும், எண்ணெய் பிசுபிசுக்கிற்கு எதிரான பசை பூச்சாக மாறக்கூடியது.
# இதயத்துடிப்பு மானி

**இதயத்துடிப்பு மானி** (stethoscope) என்பது ஒரு மருத்துவ உபகரணம் ஆகும். இது மனிதன் அல்லது விலங்கின் உடலின் உட்பகுதியில் ஏற்படும் சத்தங்களை கேட்க மருத்துவர்களால் உபயோகிக்கப்படுகிறது. இது பெரும்பாலும் இதயம் மற்றும் நுரையீரல் ஆகியவை ஏற்படுத்தும் சத்தங்களை கேட்கப் பயன்படுத்தப்படுகிறது. இது மேலும் தமனி மற்றும் சிரையில் உள்ள இரத்த ஓட்டத்தின் சத்தங்களை கேட்கவும் பயன்படுகிறது. மேலும் இத்தகைய இதயத்துடிப்பு மானிகள் உள்ளீடற்ற கலன்களின் (vacuum chambers) கசிவை அறியவும் உதவுகின்றன. உடலில் இதயம் இருக்கும் மார்புப் பகுதியிலும், முதுகுப் பகுதியிலும் வைத்து பொதுவாக மருத்துவர்களால் பரிசோதனை செய்யப்படுகிறது.
# இதயத்துடிப்பு மானி

## வரலாறு

இதயத்துடிப்பு மானி கருவியைக் கண்டுபிடித்தவர் ரெனே லென்னக் என்கிற பிரெஞ்சு மருத்துவர். 1781-ல் பிறந்த இவரின் முழுப் பெயர் ரினே தியோஃபில் ஹையஸிந்த் லென்னே (Rene Theophilie Hyacinthe Laennec). தற்போது பரவலாக உபயோகிக்கப்படும் இதயத்துடிப்பு மானி 'பைனாரல் ஸ்டெத்’ (Binural Steth) என்பது. இதில் இரண்டு செவித் துண்டுகள், ஒரு மார்புத் துண்டு, ஆங்கில Y எழுத்துப் போன்ற குழாய் போன்றவை உள்ளன. மார்புத் துண்டு நோயாளியின் உடல் மீது வைக்கப்படுகிறது. செவித் துண்டுகள் மருத்துவரின் இரு காதுகளிலும் வைக்கப்படுகின்றன. குழல் வழியாக நோயாளியின் இதயச் சத்தங்களும், நுரையீரல் சத்தங்களும் கேட்கும். பைனாரல் இதயத்துடிப்பு மானி, 1855-ல் டாக்டர் கம்மன் என்பவரால் உருவாக்கப்பட்டது.
*இதயத்துடிப்பு மானி* அணிவது மருத்துவர்களுக்கான குறியீடாகவும் கருதப்படுகிறது. 2012 ஆம் ஆண்டு நடந்த ஆய்வு ஒன்று *இதயத்துடிப்பு மானி* அணிவதால் மருத்துவர்களின் மீது உயர்ந்த நம்பிக்கையை ஏற்படுத்துகிறது என்கிறது .
# இதயத்துடிப்பு மானி

## வகைகள்

இதயத்துடிப்பு மானியில் கீழ்க்கண்ட வகைகள் உள்ளன,
- அக்கோஸ்டிக் (Acoustic)
- எலெக்ட்ரானிக் (Electronic)
- பதிவு செய்யும் இதயத்துடிப்பு மானி (Recording stethoscopes)
- கருவைப் பரிசோதிக்கும் இதயத்துடிப்பு மானி (Fetal stethoscope)
- டாப்ளர் இதயத்துடிப்பு மானி (Doppler stethoscope)
# இதயத்துடிப்பு மானி

## பராமரிப்பு

இதயத்துடிப்பு மானியானது பொதுவாக ரப்பர் அல்லது நெகிழியால் செய்யப்படுகின்றன. இவற்றை ஆல்கஹால் அல்லது சோப்பினைக் கொண்டு சுத்தம் செய்ய வேண்டும்.
# கீதா (நடிகை)

**கீதா** தென்னிந்தியத் திரைப்பட நடிகை ஆவார். தெலுங்கைத் தாய்மொழியாகக் கொண்ட கீதா, தமிழ்த் திரைப்படமான பைரவியில் நடித்தார். பின்னர், பல்வேறு தமிழ், தெலுங்கு, மலையாளம் ஆகிய மொழிப் படங்களில் நடித்துள்ளார்.
# கீதா (நடிகை)

## வாழ்க்கைக் குறிப்பு

பள்ளிக் கல்வியை பெங்களூரு பின்னீட் கல்லூரியில் கற்றார். சென்னையிலும் சில காலம் கல்வி கற்றார். 1997-இல் ஒரு சார்ட்டெர்ட் அக்கௌண்டன்டான வாசனை திருமணம் செய்துகொண்டார். தற்போது நியூயோர்க்கில் வசிக்கிறார்.
# கீதா (நடிகை)

## திரை வாழ்க்கை

1978 ஆம் ஆண்டில் கீதா திரைத்துறையில் நுழைந்தார். பைரவி என்னும் முதல் தமிழ்த் திரைப்படத்தில் நடித்தார். இதில் ரஜினியின் சகோதரியாக நடித்தார். பின்னர், ** நினைத்தாலே இனிக்கும்** படத்தில் ரஜினிகாந்த் உடன் நடித்துள்ளார். இப்படத்தில் இடம் பெற்றுள்ள பிரபலமான **நம்ம ஊரு சிங்காரி** என்ற பாடலிலும் நடித்துள்ளார்.  
நிறைய மலையாளத் திரைப்படங்களிலும் நடித்துள்ளார். பஞ்சாக்னி என்னும் திரைப்படம் தொடங்கி 200 திரைப்படங்களில் நடித்துள்ளார். 1997 இல் கீதா திருமணத்தின் காரணமாக, பல காலம் நடிக்கவில்லை. பின்னர், சந்தோஷ் சுப்ரமணியம் என்னும் தமிழ்த் திரைப்படத்தில் நடித்தார்.
# கீதா (நடிகை)

## திரைப்படங்கள்

### மலையாளத் திரைப்படங்கள்

- பஞ்சாக்னி
- வாத்சல்யம்
- சுகமோ தேவி
- ஒரு வடக்கன் வீரகாத
- ஆதாரம்
- ஆவனாழி
# பஞ்சாக்னி

எம். டி. வாசுதேவன் நாயர் எழுதி ஹரிஹரன் இயக்கி, 1986-ல் வெளியான மலையாளத் திரைப்படம். மோகன்லால், கீதா, நதியா, திலகன், தேவன், நெடுமுடி வேணு உட்பட்டோர் முக்கிய வேடங்களில் நடித்துள்ளனர்.
# பஞ்சாக்னி

## நடிப்பி

- மோகன்லால் – றஷீத்
- கீதா – இந்திரா
- நதியா – சாவித்ரி
- திலகன் – ராமன்
- தேவன் – பிரபாகரன் நாயர்
- நெடுமுடி வேணு – சேகரன்
- முரளி – ராஜன்
- சித்ரா – சாரதா
- பிரதாபசந்திரன் – அவறாச்சன்
- சோமன் – மோசன்தாஸ்
- லளிதஸ்ரீ – ஜயில் அந்தேவாசி
- பாபு ஆன்றணி – நக்சல் பயங்கரவாதி
- சுபைர் – நக்சல் பயங்கரவாதி
# பஞ்சாக்னி

## இணைப்புகள்

-
-
# கார்மன் கோடு

**கார்மன் கோடு** (Kármán line) என்பது, புவியின் கடல் மட்டத்திலிருந்து 100 கி.மீ. (62 மைல்) உயரத்தில் இருப்பதாகக் கொள்ளப்படுகிறது. தோராயமாக, இதுவே புவியின் வளிமண்டலத்துக்கும் விண்வெளிக்குமான எல்லைக்கோடு ஆகும். இந்த வரையறையை பெடரேஷன் ஏரோனாடிக் இண்டர்நேஷனல் என்ற அமைப்பு ஏற்படுத்தி உள்ளது.  
அங்கேரிய-அமெரிக்க பொறியியளாளரும் இயற்பியலாளருமான தியோடர் வான் கார்மன் (1881-1963) என்பவரின் பெயரில் இது வழங்கப்படுகிறது. அவர் வானூர்தியியல் மற்றும் விண்ணூர்தியியல் துறைகளில் பெரும் முன்னேற்றங்களுக்கு இட்டுச்சென்ற ஆராய்ச்சிகளைப் புரிந்தவராவார். இவரே முதன்முதலில், இத்தகைய உயரத்தில் வளிமண்டலம் மிகவும் லேசானதாக மாறும் காரணத்தால், இதற்குமேலான உயரங்களில் வானூர்திகள் பறப்பதற்குத் தேவையான ஏற்றத்தை உருவாக்க இயலாது என கணக்கிட்டுக் கூறியவர் ஆவார். ஆகையால், இந்த உயரத்தில் பறக்கும் வானூர்திகள் சுற்றுப்பாதை வேகத்தைவிட அதிக வேகத்தில் பறந்தால்தான் தமக்குத் தேவையான காற்றியக்கவியல் ஏற்றத்தை உருவாக்க இயலும். இக்கோட்டுக்குக் கீழே வளிமண்டல வெப்பநிலையும் சூரிய கதிர்வீச்சுடனான வினையாற்றலும் பெருத்த அளவில் மாறுபடுகின்றன, ஆகையால் இக்கோடு தெர்மோஸ்பியர் எல்லைக்குள் இருக்கிறது.
# மலபார் மாவட்டம்

*இக்கட்டுரை ஆங்கிலேயர் இந்தியாவை ஆண்டபோது இருந்த *மலபார்* மாவட்டத்தைப் பற்றியது*.  
**மலபார் மாவட்டம்** (Malabar District) இந்தியாவை ஆங்கிலேயர் ஆண்டபோது சென்னை மாகாணத்திற்கு உட்பட்ட ஒரு மாவட்டமாக இருந்தது. இந்த மாவட்டமானது சுதந்திரத்திற்குப் பின் மொழிவாரி மாநிலங்கள் பிரிப்பதற்கு முன் சென்னை மாநிலத்திற்குடபட்ட ஒரு மாநிலமாக இருந்தது. இம்மாவட்டம் தற்போதைய மாவட்டங்களான கண்ணூர், கோழிக்கோடு, வயநாடு, மலப்புறம், பாலக்காடு (ஆலத்தூர் மற்றும் சித்தூர் தாலுகாக்கள் தவிர்த்து) மற்றும் திருச்சூர் மாவட்டத்தின் சாவக்காடு தாலுகா ஆகிய பகுதிகளை உள்ளடக்கியதாக இருந்தது. தற்போதைய கர்நாடகத்தின் சில கடலோரப் பகுதிகளையும் உள்ளடக்கி இருந்தது. இம்மாவட்டமானது மேற்கே அரபிக்கடலையும் கிழக்கே மேற்குத் தொடர்ச்சி மலையையும் வடக்கே தென்கனரா மாவட்டத்தையும் தெற்கே கொச்சி சமஸ்தானத்தையும் எல்லைகளாகக் கொண்டிருந்தது. இம்மாவட்டமானது மொத்தம் 15,009 சதுர கிலோமீட்டர்கள் பரப்பைக் கொண்டிருந்தது. மேலும் 233 கிலோமீட்டர்கள் நீளமுள்ள கடற்கரையையும் கொண்டிருந்தது. மலபார் என்பதற்கு *மலைநாடு* என்று பொருள். கோழிக்கோடு மலபார் மாவட்டத்தின் தலைநகரமாக இருந்தது.  
இந்துக்கள் முதன்மையாக உள்ள இந்தப் பகுதியில் கேரளாவின் பெரும்பாலான முஸ்லிம் மக்கள் இங்கு வாழ்கின்றனர். இவர்கள் மாப்பிளமார் என அறியப்படுகின்றனர். மேலும் தொன்மையான சிரியன் மலபார் கிறித்தவர்களும் இங்கு வாழ்கின்றனர்.
# மலபார் மாவட்டம்

## தாலுகாக்கள்

- கோழிக்கோடு
- சிறக்கால்
- கொச்சின்
- எர்நாடு
- கோட்டையம்
- குறும்பரநாடு
- லட்சத் தீவுகள்
- பாலக்காடு
- பொன்னாணி
- வள்ளுவநாடு
- வயநாடு
# மலபார் மாவட்டம்

## மாவட்டப் பொறுப்பாளர்கள்

- ராஜகோபாலாச்சாரியார் அமைச்சரவையில்
- கொங்கட்டில் ராமன் மேனன் (1937–39)
- வர்க்கி சுக்காத் (1939)
- பிரகாசம் அமைச்சரவையில்
- ராகவமேனன்(1946-47)
- ராமசாமி ரெட்டியார் அமைச்சரவையில்
- கோழிப்புறத்து மாதவமேனன் (1947-49)
- குமாரசாமி அமைச்சரவையில்
- கோழிப்புறத்து மாதவமேனன்(1952-54)
- ராஜகோபாலாச்சாரியார் அமைச்சரவையில்
- குட்டிகிருஷ்ணன் நாயர் (1952-54)
# மலபார் மாவட்டம்

## உணவு

இம்மாவட்டத்தில் *மலபார் பிரியாணி* புகழ் பெற்றது. *அல்வா*வும் இம்மாவட்டத்தின் சிறப்பான ஒன்று. கோழிக்கோடில் உள்ள முக்கிய சாலைக்கு மிட்டாய்த் தெரு என்று பெயர். இத்தெருவில் அதிக அல்வாக் கடைகள் இருந்ததால் இப்பெயர் பெற்றது. மேலும் இம்மாவட்டம் மெல்லிதான வாழைப்பழ வறுவலுக்கும் (நேந்திரங்காய் வறுவல்) புகழ் பெற்றது. இங்கு கடல் உணவும் முக்கியமான உணவாகும். இப்பகுதியில் தற்காலத்தில் சீன மற்றும் அமெரிக்க உணவுகள் புகழ்பெற்றவை.  
இம்மாவட்டத்தைப் பற்றிய மேலதிக விவரங்களுக்கு 1887-ல் இரண்டு தொகுதிகளாக வெளிவந்த *வில்லியம் லோகன்* எழுதிய *மலபார் மேனுவல்* (Malabar Manual) என்ற புத்தகம் உதவியாக இருக்கும்.
# வாத்சல்யம் (1993 திரைப்படம்)

கொச்சின் ஹனீபா இயக்கத்தில் மம்மூட்டி முதன்மை கதாபாத்திரத்தில் நடித்து வெளியான திரைப்படம். கீதா, சித்திக் முதலானோர் நடித்துள்ளனர். மிகச் சிறந்த நடிகருக்கான விருதை, கேரள அரசு, மம்மூட்டிக்கு வழங்கியது.
# வாத்சல்யம் (1993 திரைப்படம்)

## நடிப்பு

- மம்மூட்டி – மேலேடத்து ராகவன் நாயர்
- சித்திக் – எம். எ. விஜயகுமாரன் நாயர்
- கீதா – மாலதி
- கவியூர் பொன்னம்மா – ஜானகியம்மா
- சுனிதா – சுதா
- ஜனார்த்தனன் – ராமன்குட்டி மேனோன்
- பிந்து பணிக்கர் – நளினி
- அபுபக்கர் – குஞ்ஞன்நாயர்
- ரேணுகா – அம்பிகா
- கோழிக்கோடு நாராயணன் நாயர் – கோவிந்தன் நாயர்
- குஞ்சன் – திவாகரன்
- கொச்சின் ஹனீபா – காளவண்டிக்காரன்
# வாத்சல்யம் (1993 திரைப்படம்)

## இணைப்புகள்

-
-
# சாஸ்த்ரா இராமானுஜன் பரிசு

**சாஸ்த்ரா இராமானுஜன் பரிசு** (*SASTRA Ramanujan Prize*), தமிழ்நாட்டில் கும்பகோணத்திலுள்ள சாஸ்த்ரா பல்கலைக்கழகத்தாரால், ஒவ்வொரு ஆண்டும் சீனிவாச இராமானுஜன் ஆர்வம்கொண்ட துறைகளில் சாதனை புரிந்த இளம் கணிதவியலாளர் ஒருவரைத் தேர்ந்தெடுத்து அவருக்கு வழங்கப்படுகிறது. இப்பரிசு பெறுவதற்குரிய வயது வரம்பு 32 ஆக (இராமானுஜம் மரணமடைந்த போது அவரது வயது) வரையறுக்கப்பட்டுள்ளது. பரிசுத்தொகை $10,000.
# சாஸ்த்ரா இராமானுஜன் பரிசு

## பரிசு பெற்றோர்

| ஆண்டு | பெயர் | பல்கலைக்கழகம் |  |
| --- | --- | --- | --- |
| 2005 | மன்ஜுல் பார்கவா கண்ணன் சௌந்தரராஜன் | பிரின்ஸ்டன் பல்கலைக்கழகம், மிச்சிகன் பல்கலைக்கழகம் |  |
| 2006 | டெரென்சு டொ | கலிபோர்னியா பல்கலைக்கழகம், லாஸ் ஏஞ்ஜெல்ஸ் |  |
| 2007 | பென் கிரீன் | கேம்பிரிஜ் பல்கலைக்கழகம் |  |
| 2008 | அக்ஷய் வெங்கடேஷ் | ஸ்டென்போர்டு பல்கலைக்கழகம் |  |
| 2009 | காத்ரின் பிரிங்மேன் | கொலொகன் பல்கலைக்கழகம் மின்னசோட்டா பல்கலைக்கழகம் |  |
| 2010 | வெய் சாங் | ஹார்வேர்டு பல்கலைக்கழகம் |  |
| 2011 | ரோமன் ஹோலொவின்ஸ்கி | ஒகையொ ஸ்டேட் பல்கலைக்கழகம் |  |
| 2012 | சீவி யூன் | ஸ்டேன்போர்டு பல்கலைக்கழகம் | } |
# கேம் ஆஃப் துரோன்ஸ் (தொலைக்காட்சித் தொடர்)

**கேம் ஆஃப் த்ரோன்ஸ்** (Game of Thrones) என்பது 2011 முதல் 2019 வரை எச்பிஓ என்ற தொலைக்காட்சியில் ஒளிபரப்பான கற்பனை மற்றும் துன்பியல் கலந்த அமெரிக்க நாட்டுத் தொலைக்காட்சி தொடர் ஆகும். இது ஜார்ஜ் ஆர். ஆர். மார்ட்டின்<nowiki/>என்பவரால் எழுதப்பட்ட எ சாங் ஆஃப் ஐஸ் அண்ட் ஃபயர் என்ற நாவலை தழுவி **டேவிட் பெனியோஃப்** மற்றும் **டி. பி. வேய்ஸ்** என்பவர்களால் உருவாக்கப்பட்டது. இந்த நிகழ்ச்சி ஐக்கிய இராச்சியம், கனடா, குரோவாசியா, ஐசுலாந்து, மால்டா, மொரோக்கோ மற்றும் எசுப்பானியாவில் படமாக்கப்பட்டது. இந்தத் தொடர் ஏப்ரல் 17, 2011 அன்று அமெரிக்காவில் எச்பிஓ இல் ஒளிபரப்பப்பட்டு, மே 19, 2019 அன்று முடிவடைந்தது, 73 அத்தியாயங்கள் எட்டு பருவங்களாக ஒளிபரப்பப்பட்டது.  
இந்தத் தொடர் 58 பிரைம் டைம் எம்மி விருது நிகழ்ச்சியில் 2015, 2016, 2018 மற்றும் 2019 ஆம் ஆண்டிற்கான சிறந்த நாடகத் தொடருக்கான விருது வழங்கப்பட்டது.  
வெஸ்டெரோஸ் மற்றும் எசோஸ் எனும் கற்பனையான கண்டங்களில் அமைக்கப்பட்ட கேம் ஆப் த்ரோன்ஸ், ஒரு பெரிய குழும நடிகர்களைக் கொண்டுள்ளது மற்றும் நிகழ்ச்சியானது பல (கிளை)கதைக் களங்களை கொண்டுள்ளது.  
முதல் முக்கிய கதை வெஸ்டெரோஸின் ஏழு இராச்சியங்களின் இரும்பு அரியணையைப் பற்றியது, பல அரச குடும்பங்களிடையே அரசியல் மோதல்களின் மூலம் அரியணையை கோர போட்டியிடுகிறது அல்லது அதில் அமர்ந்திருப்பவர்களிடமிருந்து சுதந்திரத்திற்காக போராடுகிறது.  
இரண்டாவதாக எசோஸுக்கு நாடுகடத்தப்பட்டு, திரும்பி வந்து அரியணையை மீட்டெடுக்க தவிக்கும் டார்கேரியன் வம்சத்தின் கடைசி வம்சாவளி மீது கவனம் செலுத்துகிறது.  
மூன்றாவது நைட்ஸ் வாட்ச் எனப்படும் தனிமைப் படுத்தப்பட்ட சிறு இராணுவப் பிரிவு, வெஸ்டெரோஸின் வடக்கு எல்லைக்கு அப்பால் வரும் அச்சுறுத்தலில் இருந்து பேரரசை பாதுகாக்க போராடுகிறது.  
கேம் ஆப் த்ரோன்ஸ் எச்பிஓ இல் பல பார்வையாளர்களை ஈர்த்தது மேலும் பரந்த, செயலில் உள்ள மற்றும் சர்வதேச ரசிகர்களைக் கொண்டு சாதனை படைத்தது. நிர்வாணம் மற்றும் வன்முறை (பாலியல் வன்முறை உட்பட) அடிக்கடி பயன்படுத்தப்படுவது விமர்சனத்திற்கு உட்பட்டிருந்தாலும், அதன் நடிப்பு, சிக்கலான கதாபாத்திரங்கள், கதை, நோக்கம் மற்றும் உற்பத்தி மதிப்புகள் ஆகியவற்றை விமர்சகர்கள் பாராட்டியுள்ளனர். இறுதி பருவமானது அதன் குறைக்கப்பட்ட நீளம் மற்றும் ஆக்கபூர்வமான முடிவுகளுக்கு குறிப்பிடத்தக்க விமர்சன பின்னடைவைப் பெற்றது, பலர் இதை ஏமாற்றமளிக்கும் முடிவாகக் கருதினர்.  
இந்தத் தொடர் 59 பிரைம் டைம் எம்மி விருதுகளைப் பெற்றது, இது 2015, 2016, 2018 மற்றும் 2019ஆம் ஆண்டுகளில் சிறந்த நாடகத் தொடர் உட்பட ஒரு நாடகத் தொடரால் வழங்கப்பட்டது. இதன் பிற விருதுகள் மற்றும் பரிந்துரைகளில் சிறந்த நாடக விளக்கக்காட்சிக்கான மூன்று ஹ்யூகோ விருதுகள், ஒரு பீபோடி விருது மற்றும் ஐந்து பரிந்துரைகள் ஆகியவை அடங்கும் மேலும் சிறந்த தொலைக்காட்சித் தொடருக்கான கோல்டன் குளோப் விருது - நாடகம். பல விமர்சகர்கள் மற்றும் வெளியீடுகள் இந்த நிகழ்ச்சியை எல்லா காலத்திலும் சிறந்த தொலைக்காட்சி தொடர்களில் ஒன்றாக பெயரிட்டுள்ளன.
# கேம் ஆஃப் துரோன்ஸ் (தொலைக்காட்சித் தொடர்)

## கதை சுருக்கம்

இந்த தொடரின் கதை வெஸ்டெரோஸ் எனும் நிலப்பரப்பை அதன் அதிகாரத்துக்காக மோதிக்கொள்ளும் எட்டு அரசகுடும்பங்கள். நெருப்பை உமிழும் டிராகன்களை வசப்படுத்தி வைத்திருந்த புதிய ஒரு குடும்பத்தின் வருகை. வந்தவர்கள் வென்றார்கள். வீழ்த்தப்பட்ட 1000 எதிரிகளின் வாட்களை ஒன்றாக இணைத்து உருவாக்கப்பட்ட ஒற்றை அரியாசனம். இந்த அரியசானத்திற்க்காக அடித்துக்கொள்ளும் இந்த வஞ்சமும் துரோகமும் நிரம்பிய நிலத்தில் தீர்க்கப்பட வேண்டிய ஒரு கணக்குக்காக மீண்டும் திரும்பி வரும் மிகப்பழமையான ஒரு எதிரி. இதில் யார் வென்றார்கள் என்பது தான் கதை.
# கேம் ஆஃப் துரோன்ஸ் (தொலைக்காட்சித் தொடர்)

## நடிகர்கள்

- சான் பீன் - லார்ட் நெட் ஸ்டார்க்
- மார்க் ஆண்டி -
- நிகோலாஜ் கோஸ்டர் வால்டாவ் - ஜெய்மி லானிஸ்டர்
- மைக்கேல் ஃபேர்லி
- லீனா ஹேடி - செர்சி லானிஸ்டர்
- எமிலியா கிளார்க் - டெனேரியஸ் டர்கேரியன்
- இயன் கிளென்
- ஹாரி லாயிட்
- கிட் ஹாரிங்டோன்- ஜான் ஸ்னோவ்
- ரிச்சர்ட் மேடன்
- சோஃபி டர்னர்
- மெய்ஸி வில்லியம்ஸ் - ஆரியா ஸ்டார்க்
- ஐசக் ஹெம்ப்ஸ்டெட் ரைட் - பிரண்டன் ஸ்டார்க்
- சோஃபி டர்னர் - சன்ஸா ஸ்டார்க்
- டிரியன் லானிஸ்டர் - டிரியன் லானிஸ்டர்
- ஆல்ஃபி ஆலன்
# சுகமோ தேவி

வேணு நாகவல்லி திரைக்கதையெழுதி இயக்கம் 1986-ல் வெளியான ஒரு மலையாளத் திரைப்படம். சங்கர், மோகன்லால், ஊர்வசி, கீதா ஆகியோர் முதன்மை வேடங்களில் நடித்துள்ளனர். மாயி.
# சுகமோ தேவி

## நடிப்பு

- சங்கர் – நந்தன்
- மோகன்லால் – சண்ணி
- ஊர்வசி – தேவி
- கீதா – தாரா
- ஜகதி ஸ்ரீகுமார் – வினோத்
- ஜகன்னாத வர்மா – தேவியின் தந்தை
- சுகுமாரி – பாரதி
- கே. பி. கணேஷ் குமார் – சந்திரன்
- ஜனார்த்தனன் – ஔசேப்பச்சன்
- கே. பி. எ. சி. சண்ணி – சண்ணியின் சகோதரன்
- எம். ஜி. சோமன் – அம்பிகாத்மஜன் நாயர்
- சங்கராடி – ராஜசேகரன்
- திக்குறிஸ்சி சுகுமாரன் நாயர் – சண்ணியின் தந்தை
- கவியூர் பொன்னம்மா – நந்தனின் அம்மா
- நெடுமுடி வேணு – வேணுகோபால்
- சாந்தகுமாரி
# சுகமோ தேவி

## இணைப்புகள்

-
-
# ஒரு வடக்கன் வீரகாத

வடக்கன் பாட்டுகளை முதன்மைக் கதையாக்கி, எம். டி. வாசுதேவன் நாயர் இயக்கிய திரைப்படம். 1989 ஆம் ஆண்டு வெளியான மலையாளத் திரைப்படம். மம்மூட்டி, பாலன் கே. நாயர், சுரேஷ் கோபி, மாதவி, கீதா, கேப்டன் ராஜு ஆகியோர் முதன்மை வேடங்களில் நடித்துள்ளனர்.
# ஒரு வடக்கன் வீரகாத

## நடிப்பு

| நடித்தோர் | கதாபாத்திரம் |  |
| --- | --- | --- |
| மம்மூட்டி | சந்து சேகவர் |  |
| பாலன் கே. நாயர் | கண்ணப்பன் சேகவர் |  |
| சுரேஷ் கோபி | ஆரோமல் சேகவர் |  |
| மாதவி | உண்ணியார்ச்சு |  |
| கீதா | குஞ்ஞி |  |
| கேப்டன் ராஜு | அரிங்கோடர் | } |
# ஒரு வடக்கன் வீரகாத

## பாடல்கள்

கே. ஜயகுமார், கைதப்ரம் ஆகியோர் எழுதி, பாம்பே ரவி இசையமைத்துள்ளார்.  
| பாடல் | பாடியது | இசையமைப்பு |  |
| --- | --- | --- | --- |
| சந்தனலேப சுகந்தம் | கே. ஜே. யேசுதாஸ் | கே. ஜயகுமார் |  |
| எந்தினவிடம் | கே. ஜே. யேசுதாஸ் | பரம்பராகதம் |  |
| இந்துலேக கண்துறன்னு | கே. ஜே. யேசுதாஸ் | கைதப்ரம் |  |
| களரிவிளக்க் தெளிஞ்ஞதாணோ | கே. எஸ். சித்ரா | கே. ஜயகுமார் |  |
| உண்ணி கணபதி தம்புரானே | கே. ஜே. யேசுதாஸ், ஆசா லதா | கைதப்ரம் | } |
# ஒரு வடக்கன் வீரகாத

## விருதுகள்

; 1989 தேசிய திரைப்பட விருதுகள்
- மிகச் சிறந்த திரைக்கதை – எம். டி. வாசுதேவன் நாயர்
- மிகச் சிறந்த நடிகர் – மம்மூட்டி
- மிகச் சிறந்த நடன இயக்கம் – பி. கிருஷ்ணமூர்த்தி
- மிகச் சிறந்த ஆடை வடிவமைப்பு – நடராஜன்  
; 1989 கேரள மாநில விருதுகள்
- மக்கள் விரும்பிய திரைப்படம்
- மிகச் சிறந்த திரைக்கதை – எம். டி. வாசுதேவன் நாயர்
- மிகச் சிறந்த நடிகர் – மம்மூட்டி
- மிகச் சிறந்த துணை நடிகை – கீதா
- மிகச் சிறந்த பாடகர் – கே. எஸ். சித்ரா
# தேனூர், மதுரை

**தேனூர்** என்பது இந்திய நாட்டின் தமிழ்நாடு மாநிலத்தில் உள்ள மதுரை மாவட்டத்தில் வடக்கில் உள்ள ஒரு கிராமமாகும்.  
இங்கு 2300 ஆண்டுகளுக்கு முந்தைய பிராமி எழுத்துகளுடன் கூடிய 7 தங்க கட்டிகள் கண்டெடுக்கப்பட்டுள்ளன. இந்த தங்க கட்டிகளோடு ருத்திராட்ச மணிகளும் அதனை இணைக்கும் வட்ட பொட்டுகளும் கண்டெடுக்கப்பட்டுள்ளன. இந்த புதையல் பொருள்களை ஆய்வு செய்ததில் இந்த தங்க கட்டியில் **போகுல் குன்றக்கோதஇ** என்ற தமிழ் பிராமி எழுத்துக்கள் காணப்படுகின்றன. போகுல் என்றால் பெரிய , நெடிய குன்றம் என்றும் பெருங்குன்றம், நெடுங்குன்றம் என்றும் பொருள்படும் வகையில் இந்த பெயர் எழுதப்பட்டிருக்கலாம். போகுல்குன்றம் என்ற ஊரைச் சேர்ந்த கோதை என்ற பெண் தங்ககட்டியின் உரிமையாளராக இருக்கக்கூடும். *கோதை* என்ற பெயர் *கோதஇ* என்று எழுதப்பட்டுள்ளது. சங்க காலத்தில் கடைசி எழுத்துக்களை அளபெடையுடன் எழுதும் வழக்கம் இருந்துள்ளது.
# யாழினி முனுசாமி

**கவிஞர் யாழினி முனுசாமி**யின் இயற்பெயர் ஜெ.முனுசாமி. திருவண்ணாமலை மாவட்டம் செய்யாறு தாலுக்காவிலுள்ள மோரணம் என்னும் ஊரில் 02-04-1971 இல் பிறந்தவர். இளங்கலை தமிழிலக்கியத்தை செய்யாறு அறிஞர் அண்ணா அரசுக் கலைக்கல்லூரியிலும் முதுகலை தமிழிலக்கியம் மற்றம் ஆய்வியல் நிறைஞர் பட்டத்தை சென்னை மாநிலக்கல்லூரியிலும் படித்தவர். குமுதம் இதழில் ஐந்தாண்டுகள் பணியாற்றியவர். தடாகம் இணையஇதழின் பொறுப்பாசிரியராகவும் பணியாற்றியுள்ளார். தற்போது எஸ்.ஆர்.எம்.கலை அறிவியல் கல்லூரியில் தமிழ்த்துறைப் பேராசிரியராகப் பணியாற்றி வருகிறார். முரண்களரி படைப்பகம் என்னும் பதிப்பகத்தையும் நடத்தி வருகிறார். தொழுப்பேடு என்னும் ஆவணப்படத்தையும் இயக்கியுள்ளார்.  
குமுதம், ஆனந்தவிகடன், கல்கி, புத்தகம் பேசுது, உங்கள் நூலகம், கல்வெட்டு பேசுகிறது, புதுப்புனல், கீற்று இணைய இதழ், அந்திமழை இணைய இதழ் உள்ளிட்ட இதழ்களில் இவரது படைப்புகள் வெளிவந்துள்ளன.  
மனைவி, மேரி வசந்தி. இரண்டு பெண் குழந்தைகள் யாழினி, நித்திலா.
# யாழினி முனுசாமி

## அவரது படைப்புகள்

### கவிதை நூல்கள்

1. உதிரும் இலை
1. தேவதையல்ல பெண்கள்
1. மோகினியுடனான சாத்தானின் உரையாடல்
# யாழினி முனுசாமி

## அவரது படைப்புகள்

### கட்டுரை நூல்கள்

1. தலித் இலக்கியமும் அரசியலும்
1. பின் நவீனத்துவச் சூழலில் புலம்பெயர்ந்தோர் கவிதைகளும் பெண்ணியக்கவிதைகளும்
# யாழினி முனுசாமி

## அவரது படைப்புகள்

### தொகுப்பு நூல்

1. குரலற்றவனின் குரல் - தலித் பண்பாட்டு அரசியல் கதைகள்
1. உதிரும் இலையும் உதிராத பதிவுகளும்
# மார்ட்டின் கார்ப்பிளசு

கார்ப்பிளசு வியென்னாவில் புகழ் பெற்ற யூதக் குடும்பத்தில் பிறந்தார். ஆத்திரியாவில் நாட்சி-ஆட்சி இருந்த போது கார்ப்பிளசு சிறு வயதாக இருக்கும் போதே அவரது குடும்பம் அமெரிக்காவுக்கு இடம்பெயர்ந்தது..  
1950 இல் ஆர்வார்டு பல்கலைக்கழகத்தில் இளங்கலைப் பட்டத்தைப் பெற்றார். லின்னஸ் பாலிங் நிறுவனத்தில் பணி புரிந்து கொண்டே 1954 இல் கலிபோர்னியா தொழில்நுட்பக் கழகத்தில் முனைவர் பட்டத்தையும் பெற்றார். இலினொய் பல்கலைக்கழகம் (அர்பானா சாம்பேன்), கொலம்பியா பல்கலைக்கழகம் ஆகியவற்றில் பேராசிரியராகப் பணியாற்றிய பின்னர் 1967 இல் ஹார்வார்டு பல்கலைக்கழகத்தில் பணியாற்றினார்.
# எஸ். நடராஜா

**எஸ். நடராஜா** (இறப்பு: அக்டோபர் 5, 2013) இலங்கைத் தமிழ் ஊடகவியலாளரும், பத்திரிகையாளரும் ஆவார். இவர் வீரகேசரி பத்திரிகையில் பிரதம ஆசிரியராகப் பணியாற்றியவர்.  
யாழ்ப்பாணம் கரவெட்டியைப் பிறப்பிடமாகக் கொண்ட நடராஜா கரவெட்டி விக்னேசுவரா கல்லூரியில் கல்வி கற்றவர். 1950களில் வீரகேசரியில் விளம்பரப் பிரிவில் தனது பத்திரிகைப் பணியை ஆரம்பித்தார். 1963 இல் உதவி ஆசிரியரானார். 1984ஆம் ஆண்டு செய்தியாசிரியராக நியமிக்கப்பட்டார். அன்றைய காலகட்டத்தில் ஈழப்போர் முனைப்புப் பெறத் தொடங்கியிருந்தது. அவ்வேளையில் போர்ச் செய்திகளைத் திரட்டி, வீரகேசரியில் வெளியிடுவதற்கு நிருபர்களைத் தொடர்பு கொண்டு ஊக்கப்படுத்தினார். 1996ஆம் ஆண்டு வீரகேசரியின் பிரதம ஆசிரியராக நியமிக்கப்பட்டார். எஸ்.என்.ஆர்.ஜா. என்ற பெயரில், கட்டுரைகளையும் இவர் எழுதி வந்திருக்கிறார்.
# எஸ். நடராஜா

## மறைவு

நடராஜா தனது 78ஆவது வயதில் சிறிது கால நோய்க்குப் பின் 2013 அக்டோபர் 5 இல் காலமானார்.
# திருத்தந்தை பிரான்சிசின் பயணங்கள்

**திருத்தந்தை பிரான்சிசின் பயணங்கள்** என்னும் தலைப்பின் கீழ், கத்தோலிக்க திருச்சபையின் தலைவராக 2013, மார்ச்சு 13ஆம் நாள் பொறுப்பேற்ற திருத்தந்தை பிரான்சிசு வத்திக்கான், இத்தாலி மற்றும் வெளிநாடுகளுக்குத் திருப்பயணியாகச் சென்று, தமது சமயப்பணியை ஆற்றிட மேற்கொண்ட முக்கிய பயணங்கள் தரப்படுகின்றன.
# திருத்தந்தை பிரான்சிசின் பயணங்கள்

## பயணப் பட்டியல்
படுகொலை நிகழ்ந்த காலத்தில் அர்மீனியாவிலிருந்து தப்பியோடியவர்களுக்கு அக்காலத் திருத்தந்தை 15ஆம் பெனடிக்ட் வத்திக்கானில் புகலிடம் அளித்துப் பாதுகாத்தார்.  
அர்மீனியா நாடுதான் வரலாற்றில் முதன்முறையாக, கி.பி. 301ஆம் ஆண்டில் கிறித்தவ சமயத்தைத் தன் அதிகாரப்பூர்வமான சமயமாக ஏற்றது. இன்று அர்மீனிய மக்கள் பெரும்பான்மையினர் “அர்மீனிய மறைத்தூது திருச்சபை” உறுப்பினராக உள்ளனர். திருத்தந்தை பிரான்சிசு அர்மீனிய திருச்சபையின் தலைவரை சந்தித்து அவரோடு இணைந்து கிறித்தவ ஒன்றிப்பு வழிபாட்டினை நிகழ்த்தினார்.  
கிறிஸ்தவ ஒன்றிப்பை வலியுறுத்திய திருத்தந்தை பிரான்சிசு வரலாற்றுச் சிறப்புமிக்க ஓர் உரை நிகழ்த்தினார். “அர்மீனிய நாட்டு மக்களும் துருக்கி நாட்டு மக்களும் தங்கள் வேறுபாடுகளை மறந்துவிட்டு நல்லிணக்க உணர்வுகளை வளர்க்க வேண்டும். இளையோரே, நீங்கள் கடந்த கால அனுபவங்களிலிருந்து நலமானவற்றைக் கற்றுக் கொள்ள வேண்டும். நட்பும் உறவும் நிறைந்த வருங்காலத்தை உருவாக்க வேண்டும்.”
திருத்தந்தை ஆற்றிய உரையின்போது, கிறித்தவ ஒன்றிப்புக்காகப் பாடுபட்ட இரு பெரும் புனிதர்களை நினைவுகூர்ந்து, அவர்களது முன்மாதிரியை இன்றைய கிறித்தவர்கள் பின்பற்ற வேண்டும் என்று கேட்டார். அப்புனிதர்களுள் ஒருவர் 12ஆம் நூற்றாண்டில் வாழ்ந்த நான்காம் நெர்சசு என்பவர். மற்றொரு புனிதர் 11ஆம் நூற்றாண்டைச் சார்ந்த புனித நாரெக் கிரகோரி என்பவர். இவருக்கு ”மறைவல்லுநர்” என்னும் பட்டத்தை திருத்தந்தை பிரான்சிசு 2015இல் வழங்கினார். |  |
| 19 | எகிப்து | ஏப்பிரல் 28-29 | 2017 | திருத்தந்தை பிரான்சிசு எகிப்து நாட்டுக்கு வருகை தரவேண்டும் என்ற அழைப்பினை 2014இல் முதலில் அனுப்பியவர் எகிப்து நாட்டு அதிபர் ஆவார். அந்த அழைப்பினை ஏற்று, திருத்தந்தை பிரான்சிசு எகிப்து நாட்டுக்கு 2017, ஏப்பிரல் 28-29 நாள்களில் செல்லவிருப்பதாக அறிவித்தார்.  
ஏப்பிரல் 28, 2017, வெள்ளி நிகழ்ச்சிகள்:  
உரோமை நகரிலிருந்து எகிப்தின் கெய்ரோ நகருக்கு விமானத்தில் செல்கிறார்.
எகிப்து அதிபரின் இல்லத்தில் வரவேற்போடு, அதிபர் அகமத் ஃபட்டா அல்-சிசி திருத்தந்தையை சந்தித்தலும் நிகழ்கிறது.  
கெய்ரோவின் பழம்பெரும் அல்-அசார் இசுலாமியப் பல்கலைக்கழகத்தில் இசுலாமியப் பேரறிஞர் இமாம் ஷேக் அகமத் அல்-தயப் என்பவரை சந்திக்கிறார்.  
திருத்தந்தை பிரான்சிசு எகிப்தின் அரசியல் மற்றும் குடிமை சமூக அதிகாரிகளை சந்தித்து உரையாடுகிறார்.  
திருத்தந்தை பிரான்சிசு, எகிப்தின் கோப்து மரபுவழித் திருச்சபையின் பெருந்தலைவரான திருத்தந்தை இரண்டாம் தவாத்ரோசு என்பவரை சந்தித்து உரையாடுகிறார்.  
ஏப்பிரல் 29, 2017, சனி நிகழ்ச்சிகள்: | } |
# திருத்தந்தை பிரான்சிசின் பயணங்கள்

## திருத்தந்தை பிரான்சிசின் இலங்கைப் பயணம் (சனவரி 13-15, 2015) பற்றி சில தகவல்கள்

2013, மார்ச்சு 13ஆம் நாள் திருத்தந்தை பிரான்சிசு 1.2 பில்லியன் மக்களைக் கொண்ட கத்தோலிக்க திருச்சபையின் தலைவராகப் பொறுப்பேற்றார். உலகின் எல்லாப் பகுதிகளிலும் பரவியிருக்கின்ற கத்தோலிக்க திருச்சபையின் மக்களை நேரில் சந்தித்து உரையாட அவர் பல பயணங்களை மேற்கொண்டார். 2013-2014 ஆண்டுகளில் அவர் பன்னாட்டுப் பயணம் சென்ற நாடுகளுள் கீழ்வருவன அடங்கும்: பிரேசில், நடு ஆசியா (இசுரயேல், யோர்தான், பாலத்தீனம்), தென் கொரியா, அல்பேனியா, பிரான்சு, துருக்கி.  
2015ஆம் ஆண்டு அவர் மேற்கொண்ட முதல் பன்னாட்டுப் பயணம் இலங்கை, பிலிப்பீன்சு ஆகிய இரு ஆசிய நாடுகளுக்கு ஆகும். இந்த ஆசியப் பயணத்தில் இலங்கையும் உள்ளடங்கியிருப்பது சிறப்பு.  
திருத்தந்தை ஒருவர் இலங்கைக்குப் பயணமாகச் செல்வது இது மூன்றாவது தடவை ஆகும். முதலில் திருத்தந்தை ஆறாம் பவுல் 1970இல் இலங்கை சென்றார். அப்போது அங்கே அவர் தங்கியது இரண்டு மணி நேரமே மட்டுமே. 1995இல் திருத்தந்தை இரண்டாம் யோவான் பவுல் இலங்கை சென்றார். அவ்வமயம் அவர் அங்கே ஒரு நாள் முழுதும் செலவிட்டார். ஆனால் இப்போது திருப்பயணியாக இலங்கை செல்கின்ற திருத்தந்தை பிரான்சிசு அங்கே மூன்று நாள்கள் (சனவரி 13-15, 2015) தங்குவது சிறப்பு.
# திருத்தந்தை பிரான்சிசின் பயணங்கள்

## திருத்தந்தை பிரான்சிசின் இலங்கைப் பயணம் (சனவரி 13-15, 2015) பற்றி சில தகவல்கள்

### இலங்கையில் கிறித்தவம்

21 மில்லியன் மக்களைக் கொண்ட இலங்கையில் 72% மக்கள் பவுத்தமதத்தைச் சார்ந்தவர்கள். 12% இந்துக்கள்; 9% முசுலிம்கள்; சுமார் 7% கிறித்தவர்கள் (சுமார் 6.1% கத்தோலிக்கர்; 1.3% பிற கிறித்தவர்கள்). 1.2 மில்லியன் கத்தோலிக்க மக்கள் 12 மறைமாவட்டங்களில் ஆயர்களின் ஆளுகைக்குள் அமைவர். கொழும்பு மட்டுமே உயர் மறைமாவட்டம். அதன் தலைவர் கர்தினால் மால்கம் ரஞ்சித். கத்தோலிக்கர் எண்ணிக்கை கொழும்பு, யாழ்ப்பாணம், மட்டக்கிளப்பு, மன்னார், திருக்கோணமலை போன்ற மறைமாவட்டங்களில் கணிசமாக உள்ளது.  
கத்தோலிக்கர் நடுவே பல இன்னல்களுக்கு நடுவே உழைத்தவர்களுள் தலைசிறந்தவராகக் கருதப்படுபவர் அருளாளர் யோசேப்பு வாஸ் என்னும் குரு. இவர் இந்தியாவின் கோவாவிலிருந்து இலங்கை சென்று, தமிழ் மக்கள் நடுவிலும் சிங்கள மக்கள் நடுவிலும் பணிபுரிந்தார். 17ஆம் நூற்றாண்டில் இலங்கையில் கால்வினிய சபை சார்ந்த டச்சு நாட்டவர் குடியேற்ற ஆதிக்க ஆட்சி நடத்திய காலத்தில் கத்தோலிக்கர் துன்புற்றனர். அவர்களுக்குப் பணிசெய்வதில் யோசேப்பு வாஸ் (1651-1711) ஈடுபட்டார். அவருடைய பக்தி வாழ்வையும் பணியையும் போற்றும் வகையில் அவருக்கு அருளாளர் பட்டத்தைத் திருத்தந்தை இரண்டாம் யோவான் பவுல் 1995இல் தமது இலங்கைப் பயணத்தின் போது வழங்கினார். இருபது ஆண்டுகளுக்குப் பின், இலங்கைக்குப் பயணமாக வருகின்ற திருத்தந்தை பிரான்சிசு யோசேப்பு வாசுக்குப் புனிதர் பட்டம் வழங்குகிறார் (சனவரி 14, 2015).
# திருத்தந்தை பிரான்சிசின் பயணங்கள்

## திருத்தந்தை பிரான்சிசின் இலங்கைப் பயணம் (சனவரி 13-15, 2015) பற்றி சில தகவல்கள்

### விமான நிலையத்தில் வரவேற்பு

திருத்தந்தை பிரான்சிசுக்கு கொழும்பு பன்னாட்டு விமான நிலையத்தில் சிறப்பான வரவேற்பு அளிக்கப்பட்டது. அதிபர் மகிந்த ராஜபக்சே ஆட்சி முடிவுற்று புதிய அதிபர் மைத்ரிபாலா சிறீசேனா பதவியேற்ற சில நாள்களில் திருத்தந்தையின் வருகை நிகழ்ந்ததால் அவரை வரவேற்க புதிய அதிபர் சிறீசேனா விமான நிலையம் வந்திருந்தார். மேள தாளம் முழங்க, நடனக்காரர்கள் அசைய, வண்ணங்கள் நிறைந்த கம்பளிகளால் அலங்கரிக்கப்பட்ட 40 யானைகள் எழிலுற அணிவகுத்து நிற்க, திருத்தந்தை பிரான்சிசுகு வரவேற்பு அளிக்கப்பட்டது. இளைஞர்கள் பாடல் குழு ஆங்கிலம், இத்தாலியம், சிங்களம், தமிழ் ஆகிய மொழிகளில் வரவேற்புப் பாடல் எழுப்பியது. இராணுவ மரியாதை அளிக்கும் வகையில் 21 வேட்டுகள் வெடிக்கப்பட்டன.
# திருத்தந்தை பிரான்சிசின் பயணங்கள்

## திருத்தந்தை பிரான்சிசின் இலங்கைப் பயணம் (சனவரி 13-15, 2015) பற்றி சில தகவல்கள்

### ஊர்வலம்

வழக்கமான குண்டுதுளைக்காத வாகனம் தமக்கு வேண்டாம் என்று திருத்தந்தை பிரான்சிசு கூறிவிட்டதால் அவர் திறந்த வாகனத்திலேயே பயணம் செய்து ஊர்வலமாக வந்தார். மக்கள் கூட்டம் வழிநெடுக வெள்ளையும் மஞ்சளும் இணைந்த வத்திக்கான் கொடிகளையும் இலங்கைக் கொடிகளையும் அசைத்தவாறு அவருக்கு வரவேற்பு அளித்தனர். 20 கிலோமீட்டர் தொலை இவ்வாறே கொளுத்தும் வெயிலையும் பொருட்படுத்தாமல் திருத்தந்தை பயணம் சென்றார்.
# திருத்தந்தை பிரான்சிசின் பயணங்கள்

## திருத்தந்தை பிரான்சிசின் இலங்கைப் பயணம் (சனவரி 13-15, 2015) பற்றி சில தகவல்கள்

### அமைதித் தூது

விமான நிலையத்தில் இறங்கிய நேரத்திலிருந்தே திருத்தந்தை பிரான்சிசு தமது பயணத்தின் குறிக்கோள்களை எடுத்துக் கூறினார். தாம் இலங்கை நாட்டுக்கு அமைதியின் தூதுவனாக வருவதாக அவர் கூறினார். இந்தியப் பெருங்கடலின் முத்துப் போல விளங்குகின்றது இலங்கைத் தீவு என்று அவர் புகழ்ந்தார். “ஒரு பயங்கரவாதப் போராட்டத்தை முறியடித்தபிறகு எமது அரசு எல்லா மக்களிடையேயும் அமைதியையும் நட்பையும் வளர்ப்பதில் ஈடுபட்டுள்ளது” என்று அதிபர் சிறீசேனா கூறினார்.
# திருத்தந்தை பிரான்சிசின் பயணங்கள்

## அருளாளர் யோசேப் வாசுக்குப் புனிதர் பட்டம் வழங்கப்படுதல்

2015 சனவரி 14 அன்று திருத்தந்தை பிரான்சிசு கொழும்பில் காலிமுகத் திடலில் (Galle Face Green) வைத்து அருளாளர் யோசேப் வாசைப் புனிதர் நிலைக்கு உயர்த்தினார்.  
யோசேப் வாசு 1651, ஏப்ரல் 21ஆம் நாள் இந்தியாவின் கோவாவில் பக்திநிறைந்த கத்தோலிக்கப் பெற்றோருக்குக் குழந்தையாகப் பிறந்தார். அப்போது கோவா போர்த்துகீசியரின் குடியேற்ற ஆதிக்கத்தில் இருந்தது. யோசேப் வாசு கோவா மறைமாவட்டத்தின் குருவாக 1676இல் திருநிலைப்படுத்தப்பட்டார். கோவாவில் “புனித பிலிப்பு நேரியின் மன்றாட்டுக் குழு” (Oratory of St. Philip Neri) என்னும் குழுமத்தை உருவாக்கி, கிறித்துவின் நற்செய்தியை மிகுந்த ஆர்வத்தோடு அறிவிக்கத் தொடங்கினார். இலங்கையில் கத்தோலிக்க மக்கள் கால்வினிய புரட்டஸ்தாந்து குழுவைச் சார்ந்த குடியேற்ற ஆதிக்கத்தவரான டச்சுக்காரர்களால் துன்புறுத்தப்படுகிறார்கள் என்றும், அவர்களுக்கு ஆன்மிக உதவி தேவைப்படுகிறது என்றும் அறிந்த யோசேப் வாசு உடனேயே கோவாவிலிருந்து இலங்கைக்குப் புறப்பட்டார். ஆனால் கத்தோலிக்க மறைப்பணியாளர்கள் நாட்டில் நுழைய தடை விதிக்கப்பட்டிருந்ததால் யோசேப் வாசு ஓர் ஏழைத் தொழிலாளியாகத் தம்மை மாற்றிக்கொண்டு அந்த வேடத்தில் இலங்கைக்குள் நுழைந்து, அங்கு தமிழ் மக்கள் மற்றும் சிங்கள மக்கள் நடுவே கத்தோலிக்க நம்பிக்கையை உறுதிப்படுத்தினார். அவர் நோயாளருக்குச் செய்த சேவையைப் பாராட்டி, கண்டி அரசர் அவருக்குப் பாதுகாப்புக் கொடுத்தார். சுமார் 24 ஆண்டுகள் இலங்கையில் பணிபுரிந்த யோசேப் வாசு தமிழிலும் சிங்களத்திலும் பல கத்தோலிக்க மன்றாட்டு நூல்களை எழுதினார். மக்கள் பணியிலும் இறைவன் பணியிலும் தம் வாழ்க்கையைச் செலவிட்ட யோசேப் வாசு கண்டியில் 1711, சனவரி 16ஆம் நாள் உயிர் நீத்தார்.  
அவருக்குத் திருத்தந்தை யோவான் பவுல் தமது இலங்கைப் பயணத்தின்போது 1995, சனவரி 21ஆம் நாள் அருளாளர் பட்டம் வழங்கினார்.
# திருத்தந்தை பிரான்சிசின் பயணங்கள்

## அருளாளர் யோசேப் வாசுக்குப் புனிதர் பட்டம் வழங்கப்படுதல்

### புனிதர் பட்ட நிகழ்ச்சி

திருத்தந்தை பிரான்சிசு அருளாளர் யோசேப்பு வாசுக்குப் புனிதர் பட்டம் அளித்த நிகழ்ச்சி மிகச் சிறப்பாக நடந்தது. ஐந்து இலட்சத்திற்கு மேற்பட்ட மக்கள் இந்நிகழ்ச்சிக்காக காலிமுகத் திடலில் கூடியிருந்தனர். திருத்தந்தை பிரான்சிசு சுமார் 2 கிலோமீட்டர் தூரத்திற்குத் திறந்த ஊர்தியில் வந்தார். வழியில் அவ்வப்போது குழந்தைகளை ஆசிர்வதித்தார். ஊர்தியிலிருந்து கீழே இறங்கி, சக்கர வண்டிகளில் இருந்த ஊனமுற்றோரைத் தொட்டு ஆசிர்வதித்தார். ஒரு வயதுமுதிர்ந்த பெண்மணி அவருடைய கையில் ஒரு சிறிய தாளைத் திணித்தார். அதைப் பெற்றுக்கொண்ட திருத்தந்தை அதைத் தம் துணைவர் ஒருவரிடம் கொடுத்தார்.  
திருத்தந்தை வருகைதந்த வேளையில் வரவேற்புப் பாடலும் நடனமும் தமிழிலும் சிங்களத்திலும் நிகழ்ந்தது. பின்னர் திருப்பலி தொடங்கியது. திருத்தந்தை ஆங்கிலத்திலும் இலத்தீனிலுமாக திருப்பலி செபங்களை மொழிந்தார். அவருடைய மறையுரை ஆங்கிலத்தில் வழங்கப்பட்டாலும், அதன் மொழிபெயர்ப்பு சிங்களத்திலும் தமிழிலும் வழங்கப்பட்டன.  
திருப்பலியின் தொடக்கத்தில் ”தூய ஆவியே எழுந்தருளி வாரும்” என்ற பாடலும், தொடர்ந்து புனிதர் பிரார்த்தனையில் இலத்தீன் மொழியில் பாடப்பட்டன. பின் திருத்தந்தை பிரான்சிசு, யோசேப் வாஸ் அவர்களைப் புனிதர் நிலைக்கு உயர்த்தி, புனிதர் வரிசையில் சேர்ப்பதாக அறிவித்தார். உடனே கோவில் மணிகள் முழங்கின. “என்னையே முழுவதும் உன்னிடம் தருகின்றேன்” என்ற தமிழ்ப் பாடல் காணிக்கைப் பாடலாக, பல்லிசை அமைப்பில் இசைக்கப்பட்டது.
# திருத்தந்தை பிரான்சிசின் பயணங்கள்

## அருளாளர் யோசேப் வாசுக்குப் புனிதர் பட்டம் வழங்கப்படுதல்

### திருத்தந்தை ஆற்றிய மறையுரை

திருத்தந்தை ஆற்றிய மறையுரையின் சில பகுதிகள்:  
”அன்பார்ந்த சகோதர, சகோதரிகளே, இன்று நாம் ஜோசப் வாஸ் அவர்களின் புனிதர்பட்ட நிகழ்வை, பெருவிழாவாகக் கொண்டாடி மகிழ்கின்றோம். உலகின் எல்லைவரை வெளிப்படும் தமது அன்பையும், இரக்கத்தையும் பற்றிய இறைவிருப்பத்தை, இந்தத் திருப்பலி வாசகங்கள் எடுத்துரைக்கின்றன. தாம் அனுப்பிய திருமகனும், நம் ஆண்டவருமான இயேசு கிறிஸ்து, நற்செய்தியை அனைத்துலகிற்கும் அறிவிக்க தேர்ந்தெடுத்தத் திருத்தூதர்கள் வழியாக, ஒவ்வொரு காலகட்டத்திற்கும் ஏற்ற மறைபரப்புப் பணியாளர்கள் வழியாக, இறைவன் தன் அன்பை வெளிப்படுத்தினார்.  
இலங்கை மக்கள்பால் இறைவன் கொண்டுள்ள அன்பின் வல்லமைமிக்க அடையாளத்தை புனித ஜோசப் வாஸ் அவர்களில் நாம் காண்கிறோம். அத்துடன், நற்செய்திக்குப் பிரமாணிக்கமாக இருக்கவும், புனிதத்துவத்தில் வளர்ந்திடவும், மன்னிப்பு, இரக்கம், நட்புறவு எனும் கிறிஸ்துவின் செய்திக்கு சாட்சிகளாய் திகழவும் கிடைத்த ஓர் அழைப்பாகவும் காண்கிறோம்.  
புனித ஜோசப் வாஸ் அவர்கள், நமக்கு ஒரு முன் உதாரணமாகத் திகழ்கின்றார். மூன்று காரணங்களை இவண் குறிப்பிடலாம்:  
முதலாவதாக, அவர் ஓர் எடுத்துக்காட்டான குருவாகத் திகழ்ந்தார். இறைவனுக்கும், அயலவருக்குமான பணிக்கு அர்ப்பணிப்பு என்பதன் பொருளை புனித ஜோசப் வாஸ் அவர்கள் நமக்குக் கற்றுத் தருகிறார். அவரைப் போல நாமும் இறைவேண்டலில் ஈடுபடுகின்ற மக்களாக, அனைவருக்கும் கிறித்துவை அறிவித்து அவர்களை அன்புசெய்வோராக மாறிடவேண்டும். அவர் நற்செய்திக்காகத் துன்புற்றார்; மனமுவந்து மறைபணி ஆற்றினார்; மக்கள்பால் அன்பும் பரிவும் காட்டினர். இவ்வாறு அவர் நமக்கு எடுத்துக்காட்டாக உள்ளார்.  
இரண்டாவதாக, பிறர் எந்த இனத்தவர், சமயத்தவர், சமூக நிலையினர் என்று வேறுபாடு பார்க்காமல் அனைவரையும் நாம் அன்புசெய்ய வேண்டும் என்பதை புனித ஜோசப் வாஸ் நமக்குக் காட்டுகிறார். இன்றும் கூட, புனிதரின் எடுத்துக்காட்டானது இலங்கைத் திருச்சபையின் கல்வி, சுகாதார நிறுவனங்கள் மற்றும் இரக்கச் செயல்பாடுகள் வழியே தொடர்கின்றது. அனைத்து மக்களும் உண்மையை அறிந்திடவும், வெளிப்படையாக தமது மத நம்பிக்கைகளை வெளிப்படுத்தவும் சுதந்திரம் கொண்டவர்களாக இருக்கவேண்டும். நம் இறைவழிபாடு உண்மையில் ஊன்றியிருக்கும்போது, அது இனப் பாகுபாடு, வெறுப்பு, வன்முறை ஆகியவற்றை விளைவிக்காது, மாறாக, மனித உயிரின் புனிதத் தன்மை, மற்றவரின் மாண்பு, சுதந்திரம் மட்டில் மரியாதை, பொது நலனிற்கான அர்ப்பணிப்பு ஆகியவற்றை அது விளைவிக்கும் என்பதை புனித ஜோசப் வாஸ் அவர்களின் வாழ்வு நமக்குச் சொல்லித்தருகிறது.  
இறுதியாக, புனித ஜோசப் வாஸ் அவர்கள், கிறித்தவ நம்பிக்கையைப் பிறரோடு பகிர்ந்துகொள்கின்ற ஆர்வத்திற்கு ஓர் எடுத்துக்காட்டாகத் திகழ்கின்றார். பல்வேறு மதச் சூழலில், அர்ப்பணிப்பு, தளரா முயற்சி மற்றும் தாழ்ச்சியுடன், நற்செய்தியின் உண்மையையும், அழகையும் எவ்வாறு எடுத்துரைப்பது என்பதை அவர் அறிந்திருந்தார். இத்தகைய அணுகுமுறை, இயேசுவின் இந்நாள் சீடர்களுக்கும் பொருந்தும்.  
புனித ஜோசப் வாஸ் அவரக்ளைப் பின்பற்றி, இந்நாட்டின் கிறிஸ்தவ மக்கள் விசுவாசத்தில் உறுதிப்படுத்தப்படவும், இலங்கை சமூகத்திலே சமாதானம், நீதி மற்றும் ஒப்புரவுக்காக தங்கள் மேலான பங்களிப்பை வழங்கிடவும் நான் இறைவனை வேண்டுகிறேன். உங்கள் அனைவரையும் எமது புதிய புனிதரின் வேண்டுதல்களுக்குக் கையளிக்கும் அதேவேளையில், எனக்காக மன்றாடும்படி உங்களை வேண்டி நிற்கின்றேன்.”
# திருத்தந்தை பிரான்சிசின் பயணங்கள்

## அருளாளர் யோசேப் வாசுக்குப் புனிதர் பட்டம் வழங்கப்படுதல்

### சமய சுதந்திரம் பற்றிய வரலாற்று ஏடு

திருப்பலியின் இறுதியில், கொழும்பு பேராயர் கர்தினால் மால்கம் இரஞ்சித் எழுபதாயிரம் டாலரை, திருத்தந்தையின் பிறரன்புப் பணிக்கென அவரிடம் கொடுத்தார். எங்கள் நாடு ஏழை நாடு, ஆயினும் திருத்தந்தையின் பிறரன்புப் பணிக்கு உதவ விரும்புகிறோம் என்று சொல்லி, அந்த அன்பளிப்பை வழங்கினார்.  
திருத்தந்தையும், 17ம் நூற்றாண்டில் கண்டி மன்னர் கீர்த்தி ஸ்ரீ ராஜசிங்கே, இலங்கைத் திருச்சபைக்கு வழங்கிய ஆவணத்தின் பிரதியை இலங்கைத் தலத்திருச்சபைக்குப் பரிசாகக் கொடுத்தார். பெரும்பாலான சிங்கள மக்கள் மத்தியில் கிறிஸ்தவர்களாக விரும்புவர்களுக்கு அனுமதி அளிக்கும் அந்த ஆவணம் வரலாற்றுச் சிறப்பு மிக்கது.
# திருத்தந்தை பிரான்சிசின் பயணங்கள்

## அருளாளர் யோசேப் வாசுக்குப் புனிதர் பட்டம் வழங்கப்படுதல்

### திருத்தந்தை பிரான்சிசு மடுமாதா கோவிலைச் சந்தித்தல்

திருத்தந்தை பிரான்சிசின் இலங்கைப் பயணத்தின் ஒரு முக்கிய கட்டம் அவர் மன்னார் மறைமாவட்டத்தில், காட்டுப் பகுதியில் அமைந்துள்ள புகழ்மிக்க மடுமாதா கோவிலுக்குச் சென்று, மக்களை சந்தித்து அன்னை மரியாவிடம் வேண்டுதல் நடத்திய நிகழ்ச்சி ஆகும்.  
2015, சனவரி 14ஆம் நாள் பிற்பகுதியில் திருத்தந்தை பிரான்சிசு மடு நகரில் தூய செபமாலை அன்னை ஆலயத்திற்குப் பவனியாக வந்தார். சுமார் 20 நிமிடங்கள் நீடித்த அந்தப் பவனியின்போது அவர் திறந்த ஊர்தியில் வந்துகொண்டிருக்க, மேள தாளம் ஒலிக்க, நாதசுரம் தமிழ்ப் பாணியில் இசைக்கப்பட்டது. சக்கர வண்டியில் அமர்ந்திருந்தோரை சந்தித்தார். வழியில் மக்களோடு கலந்து நடந்தார். கோவில் படிகளை வந்தடைந்ததும் அவர் குத்துவிளக்கு ஏற்றினார். அமைதியின் அடையாளமாக ஒரு புறாவைப் பறக்கவிட்டார். மன்னார் மறைமாவட்ட ஆயர் யோசேப்பு இராயப்பு, திருத்தந்தையை வரவேற்று உரை ஆற்றினார். அதன் தமிழாக்கம்:  
பெருமதிப்புக்குரிய திருத்தந்தையே, இன்று இங்கு கூடியுள்ள ஆயர்கள், அருள்பணியாளர்கள், துறவறத்தார் மற்றும் பொதுநிலையினர் சார்பாக பிள்ளைகளுக்குரிய வாழ்த்தைத் தெரிவிக்கிறேன். உண்மை, நீதி, ஒப்புரவு ஆகிய இவற்றில் அடிப்படையைக் கொண்ட அமைதியின் தூதுவராக தாங்கள் எங்களின் இலங்கை நாட்டுக்கு வந்துள்ளீர்கள். நம் ஆண்டவர் மற்றும் புனித அசிசி பிரான்சிசின் அடிச்சுவடுகளில் ஏழைகள் மற்றும் துன்புறுவோர்மீது தாங்கள் கொண்டுள்ள வியத்தகு அன்புக்கு நன்றி. ஆசியாவில் முதல் கிறிஸ்தவ மறைசாட்சிகளைக் கொண்டிருக்கும் இடமாக மன்னார் இறைவனால் ஆசீர்வதிக்கப்பட்டுள்ளது. நாட்டின் வட பகுதியிலிருந்த யாழ்ப்பாண மன்னரால் 1544ம் ஆண்டில் 600 மன்னார் கிறிஸ்தவர்கள் படுகொலை செய்யப்பட்டனர். மன்னார் மறைசாட்சிக் கிறிஸ்தவர்களின் இரத்தம் வடக்கு மற்றும் இலங்கை முழுவதன் விசுவாசத்தின் வித்தாக மாறியுள்ளது. கடுமையான காட்டுப் பகுதியில் 400 ஆண்டுகளாக இருக்கும் மடு திருத்தலமும் வளமையான வரலாற்றைக் கொண்டுள்ளது. செபமாலை அன்னை திருத்தலமாகிய இங்கு மக்கள் விசுவாசத்தில் ஆழப்படுகின்றனர். ஒவ்வோர் ஆண்டும் ஆகஸ்ட் 15ம் தேதி அன்னையின் விண்ணேற்பு விழாவன்று 6 இலட்சத்துக்கு மேற்பட்ட மக்கள் இங்கு வருகின்றனர். திருத்தந்தையே தங்களின் இப்பயணமும், செபங்களும் எம் தாய் நாட்டுக்கு அமைதியையும் வளமையையும் கொண்டு வருவதாக. இந்நேரத்தில் நாங்கள் எங்களின் பிள்ளைகளுக்குரிய அன்பையும் பணிவையும் மதிப்பையும் தங்களுக்குத் தெரிவிக்கிறோம். திருஅவையையும் பரந்த உலகையும் தூண்டி வழிநடத்தும் தங்களின் மேய்ப்புப்பணிகளில் கடவுள் தங்களை ஆசீர்வதிப்பாரக. அன்னை மரியா தங்களை அவருக்கு நெருக்கமாக வைத்திருப்பாராக.”  
தொடர்ந்து அன்னை மரியா வணக்கம் தொடர்பான வேண்டுதல்கள் நிகழ்ந்தன. “ஓ, பரிசுத்த ஆவியே, என் ஆன்மாவின் ஆன்மாவே, நான் உம்மை ஆராதனை செய்கின்றேன்” என்ற பாடல் தமிழில் பாடப்பட்டது. மத்தேயு நற்செய்தியிலிருந்து கீழ்வரும் பகுதி வாசிக்கப்பட்டது:
“துயருறுவோர் பேறுபெற்றோர்; ஏனெனில் அவர்கள் ஆறுதல் பெறுவர். அமைதி ஏற்படுத்துவோர் பேறுபெற்றோர்; ஏனெனில் அவர்கள் கடவுளின் மக்கள் என அழைக்கப்படுவர். நீதியின் பொருட்டுத் துன்புறுத்தப்படுவோர் பேறுபெற்றோர்; ஏனெனில் விண்ணரசு அவர்களுக்குரியது” (மத்தேயு 5:4,9-10).